Amerikaning Suriyadagi aviabazasiga bergan raketa zarbalari insonlar o‘limiga olib keldi, deb xabar qilmoqda Frans Press agentligi Xoms viloyati hokimi Talal al Barroziyga asoslangan holda. Barroziyning qayd etishicha, hozircha, hukumat ixtiyorida halok bo‘lganlar va jabrlanganlarga doir aniq ma’lumot yo‘q. Uning aytishicha, havo zarbalaridan so‘ng, aviabazadagi qismlardan birida yong‘in chiqqan, buning oqibatida bir necha kishi jabrlangan. AQSh 7 aprelga o‘tar kechasi Suriya hukumatining Xoms viloyatidagi aviabazasiga raketa zarbalari berdi. Pentagon ma’muriyatiga ko‘ra, jami 59ta raketa uchirilgan.